NaiveNeuron/SloPal huggingface dataset:
Ďuriš Nicholsonová, Lucia, podpredsedníčka NR SR (2017-06-16):
Vyhlasujem všeobecnú rozpravu k tomuto bodu za ukončenú. Pýtam sa pána navrhovateľa, v záverečnom slove chcete niečo povedať? Nie, nie je tomu tak. Pán spravodajca, áno, on sa prihlásil o slovo. Nech sa páči.
Zmajkovičová, Renáta, podpredsedníčka NR SR (2012-05-16):
Pán poslanec Galko.
Krištúfková, Petra, poslankyňa NR SR (2023-05-18):
Čo sa týka čísel a vyčíslenia, o ktorých si hovoril, tak v podstate aj tak klasická valorizácia by prišla v januári, takže bavíme sa len o štyroch mesiacoch, takže v číslach, ktoré si hovoril, sú už vyčíslené valorizáciou, ktorá by prišla. Mám tu... Čo sa týka hlasovania, mám tu rokovací poriadok a § 83 hovorí o tom, že je absolútne bežné, podľa § 83 rokovacieho poriadku, že o skrátení lehoty rozhodne Národná rada. A až v prípade, že by to nebolo schválené, tak následne tam potom plynie 48-hodinová lehota, takže... (reakcia z pléna) podľa tohto budem postupovať.
Laššáková, Jana, podpredsedníčka NR SR (2015-10-07):
Ďakujem pekne, pán spravodajca, zaujmite miesto určené pre spravodajcov. Otváram všeobecnú rozpravu. Do rozpravy som nedostala žiadnu písomnú prihlášku. Pýtam sa, kto sa hlási do rozpravy ústne? Nikto nemá záujem vystúpiť v rozprave ústne. Vyhlasujem všeobecnú rozpravu za skončenú. Chcete niečo dodať, pán navrhovateľ? Nie. Pán spravodajca tiež nie. Prerušujem rokovanie o tomto bode programu. Máme predposledný návrh zákona na tejto schôdzi. Takže nasleduje prvé čítanie o návrhu poslanca Jozefa Viskupiča na vydanie zákona, ktorým sa mení a dopĺňa zákon č. 657/2004 Z. z. o tepelnej energetike v znení neskorších predpisov a ktorým sa dopĺňa zákon č. 582/2004 Z. z. o miestnych daniach a miestnom poplatku za komunálne odpady a drobné stavebné odpady v znení neskorších predpisov . Návrh zákona je pod tlačou 1759. Návrh na jeho pridelenie na prerokovanie výborom je v rozhodnutí č. 1771. Dávam slovo poslancovi Jozefovi Viskupičovi a prosím ho, aby návrh zákona uviedol. Nech sa páči.
Ďuriš Nicholsonová, Lucia, podpredsedníčka NR SR (2018-09-18):
Pán poslanec Budaj.
Hufková, Eva, poslankyňa NR SR (2013-12-05):
... kedy daňová správa fungovala ako pred 20 rokmi, kedy pracovníci počítali kalkulačkami, môžete osobne vy, vtedajší minister financií, i keď ste zodpovednosť preniesli na plecia vedenia finančnej správy a na nesúčinnosť dodávateľa starého systému, spoločnosti Novitech. Skolabovala, skolabovalo elektronické priznanie daní z príjmov, vznikali každý deň škody. Kde skončilo 30 miliónov eur na nový daňový systém, nevedno. Vy ste ako vtedajší minister financií nemali žiadny záujem vedieť, ako sa nakladalo s verejnými financiami, dokonca národný kontrolný úrad zistil porušenie zákona pri správe daní. Vtedajší riaditeľ daňového riaditeľstva pán Mikulčík povedal, že, na svoju obhajobu, teda že ide o dôsledok aktivít organizovanej zločineckej skupiny pozostávajúcej z vplyvných politikov a podnikateľov. Koho tým myslel, nepovedal. Štát za vášho vedenia vyberal dane najdrahším spôsobom v OECD, umožňovali ste daňové úniky vo vtedy odhadovanej výške 28 % DPH. Bol to rozvrat daňovej správy v základnej veci, akou je výber daní, a vaša kritika preto nie je na mieste, pretože pán minister Kažimír napravil vaše zlyhanie. Za vášho pôsobenia ste nešetrili na ničom. A teraz kritizujete nášho ministra... (Prerušenie vystúpenia časomerom. Potlesk.)
Hus, Igor, poslanec NR SR (2022-02-23):
Vážený pán predsedajúci, v trojdňovej rozprave k uvedenému návrhu vystúpili členovia vlády a 24 poslancov. Dajte, prosím, hlasovať o tom, že Národná rada Slovenskej republiky po prerokovaní uvedeného návrhu podľa článku 88 Ústavy Slovenskej republiky vyslovuje nedôveru členovi vlády Slovenskej republiky Romanovi Mikulcovi, povereného riadením Ministerstva vnútra Slovenskej republiky.
Fecko, Martin, poslanec NR SR (2013-05-30):
Ďakujem. Pán minister, ďakujem za odpoveď. Myslím, že v mnohých veciach bola vyčerpávajúca a ozrejmila trošku, ako je to vlastne s tými GMO. A priori sa chcem opýtať, filozofia nášho ministerstva voči týmto geneticky modifikovaným potravinám je áno, nie?
Bugár, Béla, podpredseda NR SR (2017-12-05):
Pani poslankyňa Kiššová.
P. Hrušovský, predseda NR SR: (2005-10-25):
(Hlasovanie.) 125 prítomných, 117 za návrh, 4 sa zdržali, 4 nehlasovali. Schválili sme návrh. Prosím ďalší návrh.
O. Nachtmannová, poslankyňa: (2008-07-01):
Za § 21 sa vkladá nový čl. II, ktorý znie: Zákon č. 131/2002 Z. z. o vysokých školách a o zmene a doplnení niektorých zákonov v znení zákona č. 209/2002 Z. z., zákona č. 401/2002 Z. z., zákona č. 442/2003 Z. z., zákona č. 465/2003 Z. z., zákona č. 528/2003 Z. z., zákona č. 365/2004 Z. z., zákona č. 455/2004 Z. z., zákona č. 523/2004 Z. z., zákona č. 578/2004 Z. z., zákona č. 5/2005 Z. z., zákona č. 332/2005 Z. z., zákona č. 363/2007 Z. z., zákona č. 129/2008 Z. z. a zákona č. 144/2008 Z. z. sa mení a dopĺňa takto: 1. V § 57 odsek 7 znie: „Podmienkou prijatia na štúdium študijného programu druhého stupňa v zdravotníckych študijných odboroch je vysokoškolské vzdelanie prvého stupňa v príslušnom študijnom odbore a najmenej jeden rok odbornej zdravotníckej praxe absolvovanej v zdravotníckom zariadení po získaní vysokoškolského vzdelania prvého stupňa v príslušnom študijnom odbore; požiadavka jednoročnej odbornej zdravotníckej praxe sa nevzťahuje na prijatie na externú formu štúdia študijného programu druhého stupňa v zdravotníckych študijných odboroch a na prijatie na štúdium študijného programu druhého stupňa v študijnom odbore verejné zdravotníctvo.“ Odôvodnenie. Vzhľadom na požiadavky praxe sa upúšťa od požiadavky odbornej zdravotníckej praxe v zdravotníckom zariadení, ak ide o prijatie na externú formu štúdia študijného programu druhého stupňa v zdravotníckych študijných odboroch vzdelania a ak ide o prijatie na štúdium študijného programu druhého stupňa v odbore verejné zdravotníctvo. 2. Za § 113a sa vkladá § 113aa, ktorý znie: „Požiadavka jednoročnej odbornej zdravotníckej praxe podľa § 57 ods. 7 sa nevzťahuje na študentov, ktorí získali vysokoškolské vzdelanie prvého stupňa v zdravotníckych študijných odboroch v externej forme štúdia pred 1. septembrom 2008, a na študentov, ktorí získali vysokoškolské vzdelanie prvého stupňa v študijnom odbore verejné zdravotníctvo v dennej forme štúdia pred 1. septembrom 2008.“ Odôvodnenie. Ide o prechodné ustanovenie § 57 ods. 7, ktoré upravuje podmienky prijatia tak, aby sa nevzťahovali na študentov, ktorí získali vysokoškolské vzdelanie prvého stupňa v zdravotníckych študijných odboroch v externej forme štúdia pred 1. septembrom 2008, a na študentov, ktorí získali vysokoškolské vzdelanie prvého stupňa v študijnom odbore verejné zdravotníctvo v dennej forme štúdia pred 1. septembrom 2008. V nadväznosti na doplnenie čl. II sa vo vládnom návrhu zákona umiestni nad § 1 označenie „čl. I“ a doterajšie označenie „§ 22“ sa nahradí označením „čl. III“ a na konci názvu zákona sa pripoja slová „a o zmene a doplnení zákona č. 131/2002 Z. z. o vysokých školách a o zmene a doplnení niektorých zákonov v znení neskorších predpisov“. Ďakujem za pozornosť.
Laššáková, Jana, podpredsedníčka NR SR (2014-10-21):
Pani poslankyňa Horváthová.
Krajčír, Ľuboš, poslanec NR SR (2023-02-07):
Pán kolega, ja sa priznám, úplne som nerozumel tomu vášmu vystúpeniu. Vy ste na začiatku začal tým, že opozícia tu kritizuje obedy zadarmo a za ich vlády boli nešťastne zavedené. Áno, máte pravdu, si spomínam, aj vy ste z komunálu a viete, akým spôsobom sa musel komunál bojovať dokonca s predchádzajúcou vládou pri ich zavedení, ako sa museli dozariaďovať kuchyne a akým spôsobom to bolo vtedy platené. Vy ste potom vyzdvihol daňový bonus a prídavky na deti, ako sa to podarilo teda koalícii, ale prepáčte, pri všetkej úcte, veď vaša strana ho tu kritizovala celý čas. Tak to som úplne nepochopil, ako ste to mysleli, ale som rád, že ste to pochválili. Obedy zadarmo sú dôležité pre deti a ich rodičov. Hlavne naozaj v týchto náročných časoch a ja som veľmi rád, že ministerstvo práce pod vedením Milana Krajniaka spolu s kolegyňou Krištúfkovou pripravili návrh, aby to naozaj bolo priamo cielené tým rodičom. Ďakujem.
Hrnčiar, Andrej, podpredseda NR SR (2016-10-12):
Ďakujem, pán minister. Dávam slovo spoločnému spravodajcovi z výboru pre financie a rozpočet, poslancovi Radovanovi Balážovi, aby informoval Národnú radu o výsledku rokovania výborov a aby odôvodnil návrh a stanovisko gestorského výboru.
Pčolinský, Peter, podpredseda NR SR (2023-01-26):
Pán poslanec Pročko, vás poprosím nevykrikujte, zdržte sa týchto všelijakých výjavov alebo komentárov, to je jedno. Ešte raz, páni poslanci, kľudne sa rozčuľujte. Ja vás len poprosím dodržujte rokovací poriadok!
Glváč, Martin, podpredseda NR SR (2018-09-11):
Ďakujem. Dávam slovo spravodajcovi, ktorého určil navrhnutý gestorský výbor pre hospodárske záležitosti, poslancovi Róbertovi Pucimu. Nech sa páči.
Bugár, Béla, podpredseda NR SR (2010-09-08):
Ako posledný v rozprave vystúpi pán poslanec Zajac. Nech sa páči, máte slovo.
Blanár, Juraj, podpredseda NR SR (2021-06-29):
Pán poslanec Eduard Kočiš, nech sa páči, máte slovo.
Paška, Pavol, predseda NR SR (2013-09-11):
Poprosím vás, dámy a páni. (Minúta ticha.) Ďakujem pekne. Vyhlasujem krátku prestávku do 11.23 hodiny a budeme pokračovať v prerušenej rozprave. (Prestávka.) (Po prestávke.) Dámy a páni, budeme pokračovať v rokovaní programu 23. schôdze. Poprosím pána ministra kultúry Slovenskej republiky Mareka Maďariča, aby uviedol vládny návrh zákona č. 308 o vysielaní a retransmisii. Je to tlač 662. (Rokovanie o vládnom návrh zákona, ktorým sa mení a dopĺňa zákon č. 308/2000 Z. z. o vysielaní a retransmisii a o zmene zákona č. 195/2000 Z. z. o telekomunikáciách v znení neskorších predpisov a ktorým sa menia a dopĺňajú niektoré zákony , tlač 662.)
Hrnčiar, Andrej, podpredseda NR SR (2016-09-20):
Takže poprosím navrhovateľa, aby zaujal svoje miesto. Takisto spravodajcu. Na vystúpenie pána poslanca päť faktických poznámok. Nech sa páči, pán poslanec Beblavý. (Pokračovanie v rokovaní o návrhu poslancov Národnej rady Slovenskej republiky Igora Matoviča, Eduarda Hegera, Jozefa Viskupiča, Mareka Krajčího a Eriky Jurinovej na vydanie zákona, ktorým sa dopĺňa zákon č. 300/2005 Z. z. Trestný zákon v znení neskorších predpisov , tlač 224.)
Sedlák, Justín, poslanec NR SR (2024-04-17):
Pán predsedajúci, v rozprave nevystúpil žiadny poslanec, a preto prosím, pán predsedajúci, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Muňko, Dušan, poslanec NR SR (2017-10-18):
Pán minister, ja by som vás chcel len doplniť v niektorých veciach, pretože vidím, že niektorí poslanci napriek tomu, že už tu padlo veľa vecí, nerozumejú. Vodné dielo Gabčíkovo vznikalo od roku 1956 plus s maďarskou stranou ako sústava vodných diel, ktoré malo byť na Dunaji, tak ako to majú Rakúšania a Rakúšania majú viac vodných elektrární na Dunaji, pretože im to dovoľuje profil a všetky výborne fungujú a vyrábajú zelenú energiu. Získaním Vodného diela Gabčíkovo naspäť sme získali nielen, že nemusíme zaplatiť 700 mil., ale 550 mil., ktoré budú musieť vrátiť ako neoprávnený zisk. Druhá vec je, že za 30 rokov prenájmu tejto elektrárne, keď zoberete, že sa prenájom, výroba tej energie pohybuje medzi 40 až 60 mil., tak si vyrátajte, že je to zhruba 1,5 mld. euro, ktoré získa slovenská strana naspäť. Padajú tu otázky, že čo, v akom stave sa nachádza. Enel za svojej činnosti, kedy to mal, platil 150 mil., čiže zhruba 5 mil. euro, odkedy bola podpísaná zmluva, Vodohospodárskemu podniku. Nerobil tam nič. Treba povedať jedno, treba povedať, že všetky, všetci riaditelia alebo Vodohospodárska výstavba odkedy, ktorá bola proti privatizácii a proti prenájmu Vodného diela Gabčíkovo, nakoniec minister László Miklós bol a nehlasoval za privatizáciu ani za prenájom Vodného diela Gabčíkovo Slovenským elektrárňam. Čiže je to obrovský zisk pre Slovenskú republiku, pretože, tak ako ste povedali, 10 % elektriny, ktorú vyrába Vodná elektráreň Gabčíkovo, za tých 30 rokov by robila niečo iné a pre niekoho iného. A druhá vec, do dnešného dňa my nevieme, za čo predával silovú elektrinu a za čo predával elektrinu z Vodného diela Gabčíkovo... (Prerušenie vystúpenia časomerom.)
Pavol Paška, predseda NR SR (2013-03-19):
(Hlasovanie.) 136 prítomných, 78 za, 50 proti, 8 sa zdržali. Schválili sme novelu zákona 293 o uznávaní odborných kvalifikácií. Pani poslankyňa Grečková v prvom čítaní uvedie hlasovanie o vládnom návrhu zákona č. 78 o bezpečnosti hračiek. Tlač 385. (Hlasovanie o vládnom návrhu zákona, ktorým sa mení a dopĺňa zákon č. 78/2012 Z. z. o bezpečnosti hračiek a o zmene a doplnení zákona č. 128/2002 Z. z. o štátnej kontrole vnútorného trhu vo veciach ochrany spotrebiteľa a o zmene a doplnení niektorých zákonov v znení neskorších predpisov , tlač 385.)
B. Bugár, podpredseda NR SR: (2004-10-22):
Pán poslanec Husár. S. Husár, poslanec: Ďakujem pekne. Trošku mi už tak, priznám sa úprimne, začína liezť na nervy, ako opakujeme motiváciu, ktorú chceme dať mladým rodinám na plodenie detí a ich privádzanie na svet. Ja si tento návrh vážim, ale obidvom predkladateľom vyčítam čísla, ktoré doň napísali. Veď, prosím vás pekne, toto je len na olej na vlasy pre pána mladého otca, aby mu tak vlasy nestavali dupkom, keď sa pozrie na ceny výrobkov pre deti, pretože to, čo tu pani kolegyňa prečítala, je skutočne na slovenské pomery nehoráznosť. Ak sa nezačneme celkom vážne zaoberať iným a podstatným problémom, a to DPH, tak naozaj aspoň túto drobnú almužnu, túto drobnú pomoc, vážené kolegyne a kolegovia, ktorí naši dvaja kolegovia navrhujú, mnohým odkázaným dajme. Ja si myslím, že tento návrh otvoril aj ďalší vážny problém, koľko práce nás čaká ešte v samotnej Európskej únii, ako budeme musieť vysvetľovať našim nechápavým kolegom vo Veľkej Británii a v iných štátoch, že systém, ktorý používajú, je nesystémový, že to, čo robia, je podľa našich popredných a vládnych ekonómov hlúpe a hlboko nesystémové. Domnievam sa, že tieto reči by z úst ministra v tomto parlamente nemali odznievať. Ak toto niekto považuje za systém, tak je to potom systém zhubný.
Grendel, Gábor, podpredseda NR SR (2021-11-23):
S faktickou poznámkou pán poslanec Dostál.
M. Hort, podpredseda NR SR: (2008-10-24):
Skôr ako pristúpime k ďalšiemu bodu, chcel by som na balkóne Národnej rady privítať študentov 4. ročníka Policajnej akadémie Slovenskej republiky, ktorí v rámci zápočtového týždňa o činnosti parlamentu a tvorbe legislatívy nás navštívili, takže ešte raz buďte srdečne vítaní. A práve prebiehajú zákony, ktorých navrhovateľom je pán minister vnútra, takže máte šancu si pozrieť tvorbu legislatívy aj takto naživo. Čiže nasleduje druhé čítanie o vládnom návrhu zákona o zvýšení výsluhových dôchodkov zo sociálneho zabezpečenia policajtov a vojakov v roku 2008 . Vládny návrh zákona ste dostali prd prvým čítaním ako tlač 725 a spoločnú správu výborov máte ako tlač 725a. Prosím teraz podpredsedu vlády a ministra vnútra Roberta Kaliňáka, aby aj tento vládny návrh zákona odôvodnil. Nech sa páči.
Sulík, Richard, predseda NR SR (2010-12-02):
Panie poslankyne, páni poslanci, pristúpime k druhému a tretiemu čítaniu o vládnom návrhu zákona o štátnom rozpočte na rok 2011. Chcem vás poprosiť, keby ste mohli prísť do rokovacej sály, usadiť sa a pokračovali by sme v schôdzi. Poprosím ctených pánov poslancov a panie poslankyne, keby sa mohli usadiť, aspoň tí, ktorí sa nachádzajú v miestnosti. Pristúpime k druhému a tretiemu čítaniu o vládnom návrhu zákona o štátnom rozpočte na rok 2011 . Vládny návrh zákona je uverejnený ako tlač 81 a je súčasťou návrhu rozpočtu verejnej správy na roky 2011 až 2013. Spoločná správa výborov schválená gestorským výborom má tlač 81a. Z poverenia vlády Slovenskej republiky vládny návrh zákona odôvodní podpredseda vlády a minister financií Ivan Mikloš. Prosím, pána ministra, aby sa ujal slova.
Zmajkovičová, Renáta, podpredsedníčka NR SR (2012-09-20):
Pán poslanec Vašečka.
A. Záborská, poslankyňa: (2002-04-05):
Ako spravodajkyňa si k tomuto prvému čítaniu osvojujem stanovisko, že predmetný návrh spĺňa po formálno-právnej stránke všetky náležitosti návrhu zákona podľa rokovacieho poriadku ako i náležitosti uvedené v legislatívnych pravidlách. Predpokladám, že prípadné zmeny a návrhy budú predložené v rozprave v rámci druhého čítania vo výboroch Národnej rady a v rámci druhého a tretieho čítania v pléne. S ohľadom na oprávnenia, ktoré pre mňa ako pre spravodajkyňu vyplývajú z rokovacieho poriadku odporúčam, aby sa Národná rada Slovenskej republiky uzniesla v zmysle § 3 ods. 3 písm. c) rokovacieho poriadku na tom, že po rozprave odporučí predložený návrh zákona prerokovať v druhom čítaní. Súčasne odporúčam v zmysle § 74 ods. 1 prideliť v druhom čítaní na prerokovanie okrem ústavnoprávneho výboru aj Výboru Národnej rady pre financie, rozpočet a menu, Výboru Národnej rady pre sociálne veci a bývanie, pre obranu a bezpečnosť a Výboru Národnej rady pre zdravotníctvo. Za gestorský navrhujem, v súlade s citovaným návrhom predsedu Národnej rady, Výbor Národnej rady pre zdravotníctvo, pričom odporúčam výborom, ktorým bol návrh zákona pridelený, prerokovať ho v lehote do 7. mája a gestorský výbor do 10. mája 2002. Skončila som, pán podpredseda, môžete otvoriť rozpravu.
P. Hrušovský, predseda NR SR: (2003-10-31):
Páni poslanci, na svetelnej tabuli sú prihlásení do rozpravy, neskôr potom, ak sa chcú prihlásiť do rozpravy ústne. Teraz vystupujú páni poslanci prihlásení do rozpravy písomne. Prosím, rešpektujme sa jeden druhého. Pán poslanec Polka. L. Polka, poslanec: Ďakujem pekne, pán predseda.
D. Gabániová, poslankyňa: (2009-04-21):
Konštatujem, že uvedený návrh spĺňa z formálnoprávnej stránky všetky náležitosti uvedené v § 67 a § 68 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov, ako i náležitosti uvedené v legislatívnych pravidlách. Ako sa uvádza v dôvodovej správe návrh zákona je v súlade s Ústavou Slovenskej republiky a s inými zákonmi a medzinárodnými zmluvami, ktorým je Slovenská republiky viazaná. Predložený návrh zákona obsahuje doložku zlučiteľnosti s právom Európskej únie. Navrhovaná právna úprava nemá vplyv na výdavky z verejných financií. Návrh zákona nepredpokladá dopad na zamestnanosť, dopad na podnikateľské prostredie a vplyv na životné prostredie. Vychádzajúc z oprávnení, ktoré pre mňa ako spravodajcovi vyplývajú z § 73 zákona o rokovacom poriadku, odporúčam, aby sa Národná rada Slovenskej republiky uzniesla v zmysle § 73 ods. 3 písm. c) rokovacieho poriadku na tom, že v rozprave odporučí uvedený návrh zákona prerokovať v druhom čítaní. V súlade s rozhodnutím predsedu Národnej rady Slovenskej republiky č. 1033 z 30. marca 2009 a podľa § 71 rokovacieho poriadku Národnej rady Slovenskej republiky navrhujem, aby návrh zákona prerokovali Ústavnoprávny výbor Národnej rady Slovenskej republiky, Výbor Národnej rady Slovenskej republiky pre ľudské práva, národnosti a postavenia žien a Výbor Národnej rady Slovenskej republiky pre zdravotníctvo. Za gestorský výbor navrhujem Výbor Národnej rady Slovenskej republiky pre zdravotníctvo. Odporúčam, aby predmetný návrh zákona výbory prerokovali do 10. júna 2009 a gestorský výbor do 12. júna 2009. Pán predsedajúci, prosím, otvorte rozpravu.
Lipšic, Daniel, poslanec NR SR (2015-12-11):
Že keby ste mohli vyzvať poslancov, najmä teda vládnych, lebo zatiaľ to opoziční nerobili, že to sa mi zdá, že je veľmi... (Reakcie z pléna.) Fejk blogy alebo anonymné blogy? Som si nepostrehol, ale však všetkých vyzvite pre mňa za mňa, lebo to sa mi zdá byť pod veľkú úroveň sa odvolávať na anonymné zdroje alebo anonymné blogy, lebo to si potom napíše každý, čo chce. A môžem si napísať aj ja, čo chcem.
V. Veteška, podpredseda NR SR: (2007-01-30):
Otváram všeobecnú rozpravu. Písomne sa nikto neprihlásil. Pýtam sa, kto sa ústne hlási? Nikto sa nehlási. Vyhlasujem rozpravu za skončenú. Prerušujem rokovanie o tomto bode programu. Panie poslankyne, páni poslanci, skôr, než pristúpime k hlasovaniu v súlade s dohodnutým programom, požiadala ma kolegyňa pani poslankyňa prof. Tóthová, stratila kľúče, ktoré sú pre ňu dôležité. Ak niekto z vás takéto kľúče našiel, prosím, keby pani prof. Tóthovej umožnil ich návrat. Ďakujem vám za porozumenie. Panie poslankyne, páni poslanci, pristúpime k hlasovaniu o prerokovaných bodoch programu. Ešte požiadal o slovo pán poslanec Janiš. Nech sa páči.
Brixi, Otto, poslanec NR SR (2013-09-13):
Ďakujem pekne. Kolegyne, kolegovia, ja sa chcem na úvod poďakovať úplne všetkým, ktorí v rozprave vystúpili a mali pripomienky, ktoré boli vecného charakteru, a majú možnosť v druhom čítaní tento návrh zákona i riešiť. Ja čisto teraz faktograficky v súvislosti s tou ročnou percentuálnou mierou nákladov. Nikto z nás dvoch, ktorí sme tu prítomní, ad jedna neboli vo volebnom období, kedy sa táto percentuálna miera nákladov zrušila, čiže ja vám neviem povedať mechanizmus, ako to bolo, ani celú genézu toho, prečo a aké bolo jeho zdôvodnenie. Ja vám chcem povedať; a môžem to prisľúbiť za seba aj za pána kolegu možno Martvoňa; že zistíme, aké sú možnosti s touto ročnou percentuálnou mierou nákladov pracovať ďalej a aké sú legislatívne zámery aj zo strany príslušných rezortov na to, aby takáto percentuálna miera sa objavila v zákone, možno aj v nejakom krátkom časovom horizonte a aby mohla pomôcť tomu, že spotrebiteľské zmluvy a úverové zmluvy teda súbežne budú nastavené tak, aby občanov nepoškodzovali, teda nepoškodzovali ich do miery, aká tu bola spomenutá. Čo sa týka kolegu Poliačika, tomu už bolo povedané zo strany pána kolegu Martvoňa, áno, nie je cieľom zákona poškodiť ani spoločnosti, ako sú Avon lady, Zepter a pod., kde skutočne pomerne slušným spôsobom predajcovia chodia ponúkať tovary, ktoré, u ktorých nie je nejaká indikácia toho, že by mohli byť zneužité na nejaké hrubé obohacovanie sa na tých najslabších príjmových skupinách. My sa stretávame, aj sme sa stretli s viacerými spoločnosťami – či už väčšími, alebo menšími -, s ktorými sme komunikovali a ktoré možno aj vzniesli námietky – či už viac, alebo menej oprávnené – na to, ako by tento zákon mal v praxi vyzerať. A teda pevne verím, že v druhom čítaní, možno aj za vašej pomoci dôjdeme k tomu, že ten zákon upravíme do takej podoby, aby sa všetky subjekty, ale najmä teda občan, a teda tie najzraniteľnejšie strany občana v tomto zákone cítili komfortne. V závere ešte by som sa chcel dotknúť pani poslankyne Mezenskej, ktorá sa pýtala na samotnú aplikačnú prax a vymoženosť zákona v dnešnej podobe. No, pani kolegyňa, tento zákon sme predložili nie preto, lebo veci fungujú, ale práve preto, lebo dnes veci zjavne úplne, úplne komfortne vo vzťahu k občanovi nefungujú a je záujem, aby ten občan mal možnosť sa pro futuro domôcť svojich spotrebiteľských práv aj skrze tú 15-dňovú lehotu. A, samozrejme, môžte namietať, ale ak máte návrh, ako by tá vymožiteľnosť práva prakticky mala vyzerať, ja veľmi rád sa s vami o tom v druhom čítaní pobavím, ale príďte s konkrétnym riešením, nie s teóriou. Ďakujem pekne.
T. Cabaj, podpredseda NR SR: (2009-09-09):
Panie poslankyne, poslanci, pýtam sa, má niekto záujem sa prihlásiť do rozpravy ústne? Končím možnosť prihlásiť sa do rozpravy ústne. Prihlásil sa pán poslanec Stanislav Kahanec. Nech sa páči, pán poslanec, máte slovo.
A. Belousovová, podpredsedníčka NR SR: (2008-04-01):
Teraz dávam slovo spoločnému spravodajcovi z výboru pre obranu a bezpečnosť pánovi poslancovi Viliamovi Jasaňovi, aby informoval Národnú radu o výsledku rokovania výborov o tomto návrhu zákona a aby odôvodnil návrh a stanovisko gestorského výboru.
Šefčík, Marek, poslanec NR SR (2022-11-15):
Ďakujem pekne za slovo. Pán poslanec Saloň, ja by som sa opýtal len na tú jednu časť vášho vystúpenia, pretože ste kritizovali aj policajného prezidenta Hamrana za jeho vyjadrenie, že budeme mať horšiu vyjednávaciu schopnosť potom v Čechách. Ja sa vás chcem opýtať, máme hovoriť pravdu alebo ju zamlčiavať, alebo máme manipulovať, alebo ako by sme sa mali vyjadrovať? Pretože keď niekto, a môžte to poprieť, ale ja si myslím, že rovnako ako policajný prezident, že keď niekto naloží tých migrantov a prevezie cez hranicu a potom ich nelegálne vyloží bez toho, aby naše orgány o tom vedeli, tak je to prevádzačstvo. Alebo nie? Ja si myslím, že áno. Tak prečo, prečo kritizujete vyjadrenia policajného prezidenta? On to na rovinu povedal a je to pravda. Ďakujem.
Hrnčiar, Andrej, podpredseda NR SR (2017-02-14):
Pán poslanec Dostál.
Laššáková, Jana, podpredsedníčka NR SR (2013-06-20):
Pani podpredsedníčka Jurinová, nech sa páči.
Laurenčík, Milan, podpredseda NR SR (2021-02-05):
Ďakujem. Na vaše vystúpenie evidujem tri faktické poznámky. Nech sa páči, pán poslanec Dominik Drdul.
P. Prokopovič, minister dopravy, pôšt a telekomunikácií SR: (2003-10-30):
Podobnú odpoveď už dával v mene pána premiéra pán vicepremiér a minister financií Mikloš. Snáď sa to pokúsim doplniť trošku z iného pohľadu. Vážený pán poslanec, investorská a projektová príprava rýchlostnej cesty R4 v úseku Košice-Milhosť bola začatá v štandardnom postupe už v roku 2002. Predtým už boli ukončené niektoré študijné práce v súvislosti s definovaním siete TINA v celoeurópskom kontexte. V súčasnosti prebieha posudzovanie vplyvu tejto stavby na životné prostredie a predpokladáme, že pri súhre dobrých náhod bude ukončené v I. polroku 2004. To by sme si veľmi želali. My následne pristúpime k zabezpečeniu ďalších stupňov dokumentácie a rozhodnutí v režime stavebného zákona. Treba konštatovať, že investorská príprava rýchlostných ciest a diaľnic je veľmi náročným a komplikovaným procesom. Príprava stavby trvá v bežných podmienkach 5 a viac rokov. V lehote prípravy nie je prakticky žiadna časová rezerva. Aj z toho, čo som povedal, vyplýva, že príprava predmetnej stavby pokračuje podľa harmonogramu a výdavky na prípravu sú v štátnom rozpočte na rok 2004 samozrejme zabezpečené. Chcel by som k tomu dodať, že ešte len prebieha príprava zmluvy medzi Slovenskou správou ciest a Ministerstvom dopravy, pôšt a telekomunikácií SR, ktorá bude obsahovať priority na budúci rok a je samozrejmé, že aj po dohode s pánom Bauerom šéfom VÚC a pánom primátorom Trebuľom, ktorým som sľúbil, že budú zahrnuté medzi priority v roku 2004. Ďakujem.
R. Fico, poslanec: (2001-11-06):
Chcel by som ešte využiť vystúpenie pána poslanca Halmeša aj na poznámku, ktorá sa týka, či je možné, aby Národný úrad práce ukladal pracovné testy bez existencie zákona. Je to možné, ale len vtedy, pokiaľ by pracovný test obsahoval možno iba nejaké povinnosti o čomsi informovať alebo možno niekam prísť. Ale ak chceme v rámci pracovného testu uložiť povinnosť odpracovať niekoľko hodín neplatenej práce, takýto pracovný test musí mať zákonný rámec. Naviac, chcem povedať, že drobné práce na prospech obce sme zaviedli do novelizácie ústavy, je to čl. 18 ods. 2 písm. e), s tým, že je možné takéto práce považovať za povolené, za práce, ktoré neporušujú zákaz nútených a povinných prác. Som presvedčený, že návrh, ktorý predložil pán poslanec Halmeš naozaj dostáva celý návrh zákona do podoby, ktorá je zlučiteľná aj s predstavami Národného úradu práce, aj s Ústavou Slovenskej republiky, a preto by som naozaj privítal, keby po schválení týchto pozmeňujúcich návrhov prešiel aj celý návrh zákona. Ďakujem pekne.
Pellegrini, Peter, predseda NR SR (2015-07-01):
Pán poslanec Mikloško.
Hrušovský, Pavol, podpredseda NR SR (2010-08-06):
Pani poslankyňa Rosová.
J. Budaj, poslanec: (2002-07-03):
Ako prvým návrhom z rozpravy je návrh pána poslanca Mikloška, ktorý navrhuje, aby Národná rada prijala uznesenie v texte, ktorý máte predložený v laviciach: „Národná rada súhlasí, aby veľvyslanec Spojených štátov amerických Ronald Weiser vystúpil v pléne Národnej rady a podal informáciu o tom, či námietky voči audiovizuálnemu zákonu tlmočené jeho oficiálnym listom sú námietkami vlády Spojených štátov alebo niekoho iného.“ Pán poslanec navrhol aj dátum vystúpenia. Ďakujem.
Kollár, Boris, predseda NR SR (2023-02-14):
Pán poslanec, prosím pekne, procedurálny návrh nie je na to, aby ste robili tieto úvahy. (Povedané súbežne s rečníkom a za hlasných protestov v sále.)
Glváč, Martin, podpredseda NR SR (2018-05-22):
Ďakujem veľmi pekne.
Kuffa, Štefan, poslanec NR SR (2013-06-25):
Ďakujem za slovo. Áno, je rozdiel medzi tvrdou a mäkkou drogou, ale toto bude tu zošorované. Obyčajne narkomani, ktorí začínajú mäkkou drogou, tak končia pri tvrdých drogách. Ale považovať pohár vína za tvrdú drogu, tak ako si to, kolega, spomínal, poukázal si pritom na Martina Poliačika, to je práve ten omyl. A to je tá chyba. Ako takýto človek môže pôsobiť v rámci nejakých preventívnych prednášok a porád, keď nevie ani v podstate posúdiť to, čo tou drogou je. Skutočne rád by som aj videl takú jednu z týchto prednášok. A dovolím si to povedať, že skôr títo poslucháči sú pomýlení ako usmernení. A to je tá chyba. Mladých ľudí, ktorí sú hľadajúci a veľakrát úprimne hľadajúci, práve cez takéto výroky a cez takéto naše nezodpovedné postoje veľakrát môžeme pomýliť. Dílerov drog nemôžeme chrániť, a to ani drobných, ani nijakých dílerov, bez ohľadu na to, či je niekto dílerom drobným alebo veľkým. Tak jednoducho to treba potláčať. Nerobme zo Slovenska a vôbec nie skrze tento parlament tu nejakých narkomanov a drogovo závislých, lebo Slováci takí zatiaľ nie sú, aspoň v prevažnej väčšine, chvalabohu. Fungovanie tu ako zvelebovača drog. Myslím si, že zvelebovač drog v slovenskom parlamente nemá čo hľadať, pretože vyzdvihovať nejaké zlo a poukazovať na to, že je to dobro, tým takto mýlime mnohých ľudí. Tichá drogová koalícia, ktorú si, kolega, spomínal, nemôže byť trváca, lebo ju spája zlo. Zlo, keď spája niečo, tak vždycky je to málo trváce. A stavať na nešťastí iných nemôže byť nikdy šťastím alebo trvácim. Ďakujem.
Sabo, Michal, poslanec NR SR (2023-12-13):
Drahé kolegyne, drahí kolegovia, ďakujem vám za všetky reakcie, veľmi si ich vážim a som rád, že rezonuje tento problém energetickej chudoby, ktorý je mimoriadne komplexný. Ja sa mu venujem naozaj dosť dlho na to, aby som sa vedel niekedy až stratiť v tom všetkom. A preto tak, ako je komplexný ten problém, tak aj tie opatrenia, ktoré môžu prispieť k riešeniu tohto problému, musia byť jednoducho komplexné, ale zároveň rôznorodé. A toto je odpoveď pre špeciálne pána poslanca Šmilňáka. Tak tie opatrenia napríklad môžu byť také, ktorých cieľom je priama pomoc domácnostiam a aktívna práca s tými konkrétnymi domácnosťami. Už tu boli spomínané napríklad ten príspevok na bývanie, ktorý sme s PS-kom predkladali, sociálne nájomné bývanie, sociálna práca, podpora samospráv, energetických poradenských centier či predplatené energie. Tiež môže ísť napríklad o opatrenia, ktorých cieľom je podpora zvyšovania energetickej efektívnosti a opatrenia spojené s úpravou obydlí, ku ktorým som sa v rozprave viackrát vyjadroval. Tiež môže ísť o opatrenia, ktoré sú zamerané na zlepšenie vybavenosti obydlí z hľadiska zariadení aj infraštruktúry na dodávanie energie. No a, samozrejme, ide aj o opatrenia zamerané na zvyšovanie povedomia o energetických otázkach prostredníctvom rôznych informačných kampaní a rôzneho vzdelávania, a to naprieč všetkými vekovými skupinami, s využitím všetkých dostupných inovatívnych metód. No nateraz toto všetko sa nekoná, táto vláda robí totálne opozitum, táto vláda ide spaľovať peniaze svojich občanov a svojich občianok v plynových kotloch. No a ešte dvomi vetami k Dane Kleinert, ktorá načrtla problematiku textilného odpadu, ktorý máme triediť teda čoskoro, tak toto konkrétne ja si extrémne vychutnám, ako Tomáš Taraba bude zavádzať po samosprávach naprieč Slovenskom triedenie textilného odpadu. To bude šmakocina. (Potlesk.)
Jurinová, Erika, podpredsedníčka NR SR (2015-11-27):
Pán podpredseda, na vaše vystúpenie sú dve faktické poznámky. Uzatváram možnosť prihlásiť sa. Nech sa páči, pán poslanec Viskupič.
P. Hrušovský, predseda NR SR: (2003-06-26):
Návrh sme schválili. (Potlesk.) Ďakujem pánovi poslancovi Farkasovi.
Sulík, Richard, predseda NR SR (2010-07-09):
Ďakujem predsedovi mandátového a imunitného výboru za podanie informácie. Ďakujem, pán Gál. Otváram rozpravu o tomto bode programu. Do rozpravy som nedostal žiadnu písomnú prihlášku. Pýtam sa, či sa chce niekto prihlásiť ústne. Uzatváram možnosť podania ústnych prihlášok do rozpravy. Vyhlasujem rozpravu za ukončenú. Návrh uznesenia Národnej rady vám bol rozdaný. Teraz dávam o ňom hlasovať. Prosím, prezentujme sa a hlasujme. (Hlasovanie.) Prítomných 119 poslancov, bolo 117 za, 2 nehlasovali. Ďakujem. Prosím náhradníkov Tibora Tótha, Marka Vargovčáka, Richarda Oravca, Milana Gaľu, Kamila Krnáča, Štefana Tomča, Zuzanu Aštaryovú, Jaroslava Suju, Júliusa Stanka, Mariána Kvasničku, Moniku Gibalovú, Petra Vörösa, Editu Pfundtner, Jarmilu Tkáčovú, Alexandra Slafkovského, Ľuboša Majera, Milana Laurenčíka, Mariana Radošovského a Eleméra Jakaba, aby sa dostavili do rokovacej sály. Pristúpime k sľubu poslancov. (Príchod poslancov do rokovacej sály.) Prosím náhradníkov, ako som ich uviedol, aby postupne predstúpili pred rečnícke miesto a zložili Ústavou Slovenskej republiky predpísaný sľub. Chcem pripomenúť, že poslanec skladá sľub tak, že po verejnom prečítaní textu sľubu položí pravú ruku na Ústavu Slovenskej republiky, povie slovo „sľubujem“ a podá ruku predsedovi Národnej rady. Poslanec svojím podpisom potvrdí zloženie sľubu. Teraz poprosím podpredsedu Národnej rady Pavla Hrušovského, aby prečítal ústavné znenie sľubu poslanca a postupne uvádzal mená náhradníkov. Zároveň prosím všetkých prítomných, aby počas skladania sľubu stáli. ( Sľub poslancov. )
M. Hort, podpredseda NR SR: (2010-03-09):
No a teraz už otváram rozpravu k obom bodom, ktoré boli uvedené. Písomne evidujem prihlášku pani Magdy Vášáryovej, ktorá za prihlásila za poslanecký klub SDKÚ – DS, ako jedinej, ktorá je prihlásená písomne. Potom otvorím rozpravu, do ktorej sa bude môcť prihlásiť ústnym spôsobom. Pani Vášáryová, nech sa páči, je priestor pre vaše vystúpenie k obom návrhom.
Kuffa, Štefan, poslanec NR SR (2014-06-03):
Ďakujem za pozornosť.
Letanovská, Andrea, poslankyňa NR SR (2020-10-14):
Pán predsedajúci, dajte, prosím, hlasovať o návrhu uznesenia, ktorý v rozprave predniesol poslanec Kamenický.
Pellegrini, Peter, predseda NR SR (2024-02-08):
Ďakujem veľmi pekne. Prosím nových poslancov, aby zaujali svoje miesto. Želám im veľa úspechov v práci v Národnej rade a konštatujem, že náhradníci na uprázdnený a neuplatňovaný mandát poslancov zložili ústavou predpísaný sľub. Pána nového poslanca z Progresívneho Slovenska by som len chcel upozorniť, že toto bol najvýraznejší moment v jeho politickej kariére, ale nestál mu ani za to, aby ste sa aspoň náležite na tento úkon obliekli, tak do budúcna aspoň dodržujte nejaký dress code (potlesk), pretože z úcty k Ústave Slovenskej republiky by ste mali mať oblek riadne ustrojený alebo kroj. Vyhlasujem desaťminútovú technickú prestávku, aby mohli zaniesť nových poslancov do systému, a potom budeme pokračovať hlasovaním tak, ako sme sa dohodli. (Prestávka.)
Pročko, Jozef, poslanec NR SR (2024-01-26):
Hneď v úvode chcem povedať, že Peter Pellegrini sľuboval novú politickú kultúru. Nebolo to vidieť, ale možno to bude vidieť, uvidíme v zázname. Takto mi ukazoval smerom na mňa Peter Pellegrini (rečník vykonával ukazovákom krúživý pohyb pri pravom spánku), prezidentský... viete to potvrdiť, Pellegrini, áno? Takto mi ukazoval, to je tá nová politická kultúra kandidáta, kandidáta na prezidenta. A ja k tvojej, tvojej rozprave chcem povedať len toľko, že, milí Slováci, kšeft, ktorý dohodil Pellegrini, bol za 15 mil. Pätnásť miliónov. Matovič to urobil za 28-tisíc. Tá firma, ktorej dohodil Pellegrini ten kšeft, mala ročne dostávať dva milióny. Teraz nedostávajú nič. Čiže Pellegrini predražil zákazku 535-násobne viac. Čo myslíte prečo? A spýtajte sa, keď ste reálne uvažujúci ľudia a slušní ľudia, dal Pellegrini úplatok? Teda dostal Pellegrini úplatok? Za to, že dal tejto firme 15 -miliónový kšeft? Keď to predražil z 28-tisíc eur na 15 miliónov? Dal Pellegrini, teda dostal ten Pellegrini ten úplatok? Keď už aj Pluska hovorí, že ho idú obviniť. A Pellegrini sa toho veľmi bojí. Lebo máš veľkú pravdu, nedovolili by si ho obviniť bez toho, že by mali iné dôkazy. A Peter Pellegrini a ďalší musia rýchle-rýchle tento zákon schváliť. To, čo si povedal, je pravda, ale Pellegrini, Gašpar a ďalší sú v tom spolu. Oni rýchle toto musia rýchle urobiť, aby tento prvý rok mohli kradnúť a ďalšia vláda ich potom nemôže obviniť. Je to odporné, nechutné. Peter Pellegrini je klamár a zvrátená, zvrátený sluha mafie.
Glváč, Martin, podpredseda NR SR (2018-12-04):
Ďakujem. S reakciou, pán poslanec Suchánek, nech sa páči.
B. Bugár, podpredseda NR SR: (2002-07-03):
J. Cuper, poslanec: Chceli ste ísť k Maďarom, čo sme vám chceli aj dopriať, pretože konečne by ste tam urobili poriadok, ako ste urobili s Demokratickou úniou, že ste ju rozvrátili. Jednoducho, vy ste rozvracači, vy všetko rozvrátite. A čo je nepoučiteľné na vás, pán Tatár, vy jednoducho ako keby ste zabudli, že žijete v nejakom časopriestore, vy jednoducho opakujete do omrzenia to, čo už dávno dejiny vyvrátili alebo čo vyvrátili dôkazy. Kedy vás zaujímalo, kto je firma jediného muža, ako sa vytunelovalo 100 miliónov korún ďalších do Švajčiarska z výstavby tunela pod Braniskom a to je všetko o tom istom, to by som sa nečudoval, ale vás zaujíma, pán Tatár, že údajne my sme páchali nejaký štátny terorizmus. Pán Tatár, tak ako teraz tieto všetky veci vychádzajú najavo zrejme preto, že to už niektorých ľudí zo štátnej bezpečnosti, teda zo Slovenskej informačnej služby zrejme začalo mrzieť, že sa tento štát rozvracia, totálne oni majú za jeho bezpečnosť zodpovednosť, tak aj v našom období boli ľudia v SIS, ktorí dbali na to, aby sa nevykrádali diela neuveriteľnej hodnoty. Oltáre zo 16 storočia sa nevyvážajú z nejakej krajiny podvodmi, že sa nechá urobiť kópia, pán Tatár, o tom to je, toto dielo chcelo byť jednoducho zo Slovenska vyvezené...
Beluský, Martin, poslanec NR SR (2020-09-22):
Ďakujem pekne, pán predsedajúci. Vážené panie poslankyne, páni poslanci, na úvod iba pár slov. Tento návrh zákona za stranu Kotlebovci – Ľudová strana Naše Slovensko predkladajú Martin Beluský, Rastislav Schlosár, Miroslav Suja a Miroslav Urban. Je to zákon, ktorým sa nahradzuje zákon č. 583/2004 Z. z. o rozpočtových pravidlách územnej samosprávy a o zmene a doplnení niektorých zákonov v znení neskorších predpisov. Cieľom uvedenej novely zákona je stanoviť maximálnu výšku výdavkov, ktoré môžu vyššie, ktoré môže vyšší územný celok vynaložiť na bežnú prevádzku samotného úradu, to znamená na jeho vlastnú réžiu. Zavedenie takýchto finančných stropov posilní rozpočtovú zodpovednosť a povedie k hospodárnejšiemu a uváženejšiemu prerozdeľovaniu finančných prostriedkov v územnej samospráve. Viac uvediem v rozprave, do ktorej sa hlásim ako prvý.
Duchoň, Daniel, poslanec NR SR (2015-12-03):
Ďakujem pekne, tak isto by som chcel pripomenúť členom finančného výboru dnešné zasadnutie o 13.30 hod. v obvyklej miestnosti. Ďakujem.
Kuciaňová, Magdaléna, poslankyňa NR SR (2019-12-05):
Ďakujem veľmi pekne za slovo. Vážený pán predsedajúci, vážené panie poslankyne, vážení páni poslanci, v rozprave boli podané tri pozmeňujúce a doplňujúce návrhy. Najskôr budeme hlasovať o pozmeňujúcich návrhoch z informácie, ktorá obsahuje 4 pozmeňujúce a doplňujúce návrhy. Budeme o nich hlasovať spoločne, teda o všetkých štyroch pozmeňujúcich návrhov informácie spoločne. Dajte, prosím, hlasovať.
Laššáková, Jana, podpredsedníčka NR SR (2014-11-10):
Na vystúpenie pána podpredsedu vlády dvaja páni poslanci s faktickými poznámkami. Končím možnosť prihlásiť sa s faktickými poznámkami. Pán poslanec Novotný.
Laurenčík, Milan, podpredseda NR SR (2020-07-15):
S reakciou na faktické poznámky, pán poslanec Alojz Baránik.
Bugár, Béla, podpredseda NR SR (2018-10-24):
Prezentujme sa a hlasujeme. (Hlasovanie.) Prítomných 146 poslancov, za 131, zdržalo sa 15. Návrh sme schválili. Dávam slovo pánovi poslancovi Federičovi, aby uviedol hlasovanie v prvom čítaní o vládnom návrhu zákona o pravidlách riešenia sporov týkajúcich sa zdanenia (tlač 1133).
J. Burian, poslanec: (2005-06-30):
Chcem povedať na začiatku, že šou pokračuje ďalej, „shou must go on“, myslím si, že vlastne tá správa, ktorú ste dostali, ktorú som inicioval, je len výsledkom toho, akým nesystémovým spôsobom sa pristupuje k tomuto zákonu. Faktom je, že v pripravovaných novelách zákona o sociálnom poistení, v štrnástej, pätnástej, sú ďalšie prechodné obdobia, ktoré v podstate nejakým spôsobom len takými kozmetickými úpravami riešia daný stav. Nebudem dlho rozprávať, myslím si, že tak ako je tento materiál nastavený, nezodpovedá reálnej skutočnosti. Jeden príklad za všetky: Ak si vezmete valorizáciu, ktorú dostane človek, ktorý bude mať vyššiu valorizáciu v roku 2004, o ktorej hovoríme, kompenzáciou dostane o 58 korún viac ako za normálnych okolností pri dôchodku na úrovni 4 000 korún. Myslím si, že je to výsmech celého systému. Nehovoriac o tom, že vysoké dôchodky budú rásť niekoľkonásobne viac. Myslím si, že ani jeden z týchto mechanizmov nie je systémovou zmenou, a pokiaľ nebude systémová zmena, tento zákon alebo tento princíp, ktorý je dnes postavený na dvoch pilieroch zásluhy, nemá efektivitu do budúcnosti. Takže tak ako strana Smer – Sociálna demokracia má k tomuto materiálu určite negatívny postoj, myslím si, nechcem zdĺhavo vysvetľovať to, čo som už niekoľkokrát definoval alebo deklaroval, že tento systém nie je efektívny a určite postavenie I. piliera na báze vyššej solidárnosti, ako je momentálne postavený, a II. pilier na báze zásluhovosti je to logickou odpoveďou na to, ako by mal postupovať tento systém. Ďakujem za pozornosť. Ešte jednu malú poznámku, prepáčte. Odovzdal by som to priamo ministrovi, jednu časť zákona, o ktorom stále rozpráva pán minister práce a sociálnych vecí, o zárukách v II. kapitalizačnom pilieri. Mal som to špeciálne preňho pripravené, lebo podaril sa ministerstvu neskutočný úkon, pred ministrom práce, sociálnych vecí doslova schovali zákon a nedovolili mu pozrieť doň, lebo jednoducho stále rozpráva od veci. Od veci preto, že jednoducho buď si neprečítal ten zákon, alebo na tom ministerstve to fakt robia veľmi dobre, že mu jednoducho neprečítali alebo schovali pred ním záruky v kapitalizačnom pilieri. Takže ešte raz, tu je § 121 zákona č. 43/2004, kde je jasne napísané, do akej výšky Sociálna poisťovňa ručí v plnom rozsahu, najviac do výšky 50 % zostatku rezervného fondu solidarity, ten je nulový a v budúcom období bude stále nulový. Ku dňu nadobudnutia právoplatnosti rozhodnutia súdu atď., nechcem to celé čítať, ale to treba raz a navždy povedať týmto ľuďom pravdu. Je to bohorovné zavádzanie! A o tom, že Sociálna poisťovňa ručí nejakými fondmi, nejakými nezmyselnými slovami zbytočne rozprávať. Tu je fakt. Ja by som poprosil, pán minister, aby ste to odovzdali, keď skryli pracovníci ministerstva práce, sociálnych vecí pred ním tento zákon. Ďakujem pekne za pozornosť.
Hort, Milan, podpredseda NR SR (2011-09-09):
Skôr, ako dám slovo ďalšiemu, chcem povedať, že pán poslanec Kolesík sa hlásil s faktickou, ale až po termíne, keď som to uzatvoril. Poprosím nabudúce trošku skôr, aby nedochádzalo k nejakým nedorozumeniam. Pán poslanec Počiatek nie je prítomný, čiže stráca možnosť vystúpiť k tejto téme. Ďalší, ktorý je prihlásený, je pán poslanec Jozef Burian, ktorý je prítomný. Nech sa páči.
Kollár, Boris, predseda NR SR (2022-10-05):
Nikto sa vás nebojí, ale som chcel len poďakovať za ľudskosť pánovi poslancovi. No ale teraz som si nevšimol hlasovanie. Ešte raz mi dajte tabuľu. Ďakujem pekne. 134 prítomných, za 74, 24 proti, zdržalo sa 36. Uvedený návrh sme schválili. Pristúpime k tretiemu čítaniu návrhu zákona. Otváram rozpravu v rámci tretieho čítania. Hlási sa niekto z poslancov do rozpravy? Ak nie, vyhlasujem rozpravu za skončenú. Pristúpime k hlasovaniu o návrhu zákona ako celku. Pani spoločná spravodajkyňa, prosím, uveďte odporúčanie gestorského výboru.
Hatráková, Katarína, poslankyňa NR SR (2020-09-17):
Pán predsedajúci, prosím, dajte hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona na prerokovanie Ústavnoprávnemu výboru Národnej rady Slovenskej republiky, Výboru Národnej rady Slovenskej republiky pre financovanie a rozpočet a Výboru Národnej rady Slovenskej republiky pre sociálne veci. Ďalej aby za gestorský výbor určila hlasovaním Výbor Národnej rady pre sociálne veci a aby predmetný návrh zákona výbory prerokovali do 30 dní a v gestorskom výbore do 32 dní od prerokovania návrhu zákona v prvom čítaní. Ďakujem.
Paška, Pavol, predseda NR SR (2012-06-27):
Hlasujeme. (Hlasovanie.) 138 prítomných, 130 za, 8 sa zdržalo. Návrh zákona sme postúpili do druhého čítania. Ďalej.
Blanár, Juraj, poslanec NR SR (2020-07-24):
Pán minister, keď ste sem prišli, bolo hneď na úvod cítiť, že je to pre vás veľmi ťažké vystúpenie, lebo od začiatku ste začali hovoriť o tom, že budete len krátky, krátky, ale keď ste sa pozreli na tie papiere, čo vám dali, tak ste si uvedomili, že to asi krátke nebude a neviete, ako to skrátite. No a snažili ste sa točiť okolo horúcej kaše neustále dokonca cez nejaké reminiscencie, ktoré sú vám blízke, cez jakešovsko-husákovské, neviem aké, už som myslel, že za chvíľočku skončíte pri globálnom otepľovaní, za ktoré môžeme aj, samozrejme, my. Dokonca už ste povedali aj to, že za vás žiadne čierne skládky nebudú a že všetko bude úplne super. No jasné, pretože vďačíte Igorovi Matovičovi za to, že ste minister. Kto by si bol pomyslel, že vy budete ministrom životného prostredia, to asi na Slovensku asi nikto. Ale chápem to. Ale nechápem, že ako dokážete takto chodiť okolo horúcej kaše, dokonca ešte zatancovať si aj na hrobe novinára a jeho priateľky, ešte Kočnerov pospomínať, pritom Igor Matovič, Kočnera pospomínať, pritom Igor Matovič s ním sedel neviem koľko, Sulík vybavoval si generálneho prokurátora. Ale je to len vina naša. Nie. To, že vy ste prišli a postavili sa a povedali ste, jednoducho má svoje vysvetlenie, ale ja mu neverím alebo mu verím. Ani to ste nepovedali, že či mu veríte. Tak prečo? Vám stačí, že jednoducho stačí sa ospravedlniť. On osočoval Danka, hovoril, keby mal, nemal vyoperovanú hanbu, tak by okamžite odstúpil. No a vy ste ešte vo svojom vystúpení vyzývali mladých, ktorí študujú, aby 17. 11. prišli odvolávať toho, nech nie je zosmiešnená celá akademická obec. A dneska prečo nevyvolávate študentov a dekanov, aby uvoľňovali ich na protesty proti Igorovi Matovičovi? Prečo... (Prerušenie vystúpenia časomerom.)
Pleštinská, Zita, poslankyňa NR SR (2022-12-20):
Ďakujem, pán predsedajúci. Zrýchlenie povoľovacích procesov je veľmi dôležité pre všetkých aktérov či investorov, alebo zhotoviteľov stavieb, neúmerným predlžovaním posudzovaní vplyvov na životné prostredie prichádzame o investície, ktoré znamenajú pracovné príležitosti pre stavebné firmy a rovnako po zrealizovaní stavieb aj pre záujemcov o zamestnanie. Aj tento poslanecký návrh prešiel neľahkými, mnohohodinovými konzultáciami medzi ministerstvami. Som rada, že sa našiel kompromis v podobe pozmeňovacieho návrhu, ktorý si, pán navrhovateľ Peter Kremský, práve prečítal v pléne. Som za to, aby verejnosť mala priestor v súlade s Aarhuským dohovorom vzniesť svoje pripomienky, avšak nesmie zneužívať svoje možnosti na neúmerné predlžovanie povoľovacích procesov. Vítam tento poslanecký návrh, aj keď je pozmeňovacím návrhom veľmi zjemnený. No radšej malý krok v odstránení byrokracie administratívnych prekážok ako žiadny.